ddrg/super_eurlex huggingface dataset:
R.

ottaa huomioon, että merten biologiseen monimuotoisuuteen kohdistuu paineita Euroopassa ja että suurimmalla osalla arvioiduista meriympäristön lajeista ja luontotyypeistä suojelun taso on ”epäsuotuisa” tai ”tuntematon”; huomauttaa, että merten biologisen monimuotoisuuden vähenemisellä on suuria ympäristövaikutuksia ja myös sosioekonomisia vaikutuksia EU:n kalastusalaan, rannikko- ja saarialueisiin ja syrjäisimpiin alueisiin, joten tämä kehityssuuntaus on käännettävä; katsoo, että biologinen monimuotoisuus on palautettava yhteistyössä kaikkien sidosryhmien ja erityisesti kalastusalan ja tiedeyhteisön kanssa;
—

ottaa huomioon Euroopan neuvoston 11. helmikuuta 2019 julkaiseman raportin kansalaisyhteiskunnan toimintamahdollisuuksien kaventumista ja vaikutuksesta nuoriin ja nuorisojärjestöihin (”Shrinking space for civil society: the impact on young people and their organisations”),
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (3),
—

ottaa huomioon Euroopan parlamentin talous-, tiede- ja elämänlaatuasioiden politiikkayksikön helmikuussa 2019 tekemän tutkimuksen palvelujen sisämarkkinoiden panoksesta kasvuun ja taloudellisista hyödyistä kansalaisille ja yrityksille ”Contribution to Growth: The Single Market for Services – Delivering economic benefits for citizens and businesses”,
C.

ottaa huomioon, että 1. heinäkuuta 2020 ja vuoden 2021 lopun välisenä aikana Hongkongin poliisi pidätti tai määräsi pidättämään ainakin 139 henkilöä kansallisen turvallisuuslain nojalla; ottaa huomioon, että vuoden 2021 lopussa nostettiin virallinen syyte 94:ää henkilöä vastaan ja että heistä 60 oli tutkintavankeudessa; ottaa huomioon, että rauhanomaista poliittista ilmaisua on rajoitettu suhteettomasti ja se on jopa kriminalisoitu kansallisen turvallisuuslain nojalla; ottaa huomioon, että tunnettuja aktivisteja, kuten Chow Hang-tungia, on syytetty siitä, että hän on kehottanut kansalaisia sytyttämään kynttilöitä Tiananmenin aukion uhrien muistoksi, ja ottaa huomioon, että Kiinan patrioottisten demokraattisten liikkeiden tukemiseksi perustettu Hongkongin allianssi lakkautettiin sen jälkeen, kun viranomaiset olivat käyttäneet Tiananmenin vuotuista kynttilämielenosoitusta, jota allianssi on ollut järjestämässä 30 vuoden ajan, todisteena siitä, että allianssi ”vaarantaa kansallisen turvallisuuden”; ottaa huomioon, että kansallinen turvallisuuslaki rikkoo räikeästi ”yksi maa, kaksi järjestelmää” -periaatetta ja Kiinan ja Yhdistyneen kuningaskunnan yhteistä julistusta;
—

ottaa huomioon Yhdysvaltain presidentin Joe Bidenin 16. marraskuuta 2021 antaman julistuksen, jonka tarkoituksena on keskeyttää Nicaraguan demokratiaa uhkaavasta politiikasta tai toiminnasta vastuussa olevien henkilöiden maahantulo maahanmuuttajina ja muina kuin maahanmuuttajina (”A Proclamation on Suspension of Entry as Immigrants and Non-immigrants of Persons Responsible for Policies or Actions That Threaten Democracy in Nicaragua”),
G.

ottaa huomioon Euroopan parlamentin tutkimuspalvelun (EPRS) tutkimuksen aiheesta ”Sukupuolistuneen väkivallan torjuminen: verkkoväkivalta – Euroopan tason lisäarvon arviointi”, jossa arvioidaan, että 4–7 prosenttia naisista unionissa on kokenut verkossa tapahtuvaa häirintää viimeksi kuluneiden 12 kuukauden aikana ja 1–3 prosenttia on kokenut verkkovainoamista; ottaa huomioon, että verkkovainoamista esiintyy monessa muodossa ja että se on yleisin yksinomaisen tai yhdistetyn vihapuheen muoto, jonka tunnistamisessa ja siihen puuttumisessa on kestänyt liian kauan; ottaa huomioon, että 180 maan vastaajien keskuudessa vuonna 2020 tehdyssä World Wide Web Foundation -tutkimuksessa kävi ilmi, että 52 prosenttia nuorista naisista ja tytöistä on kokenut verkossa hyväksikäyttöä, kuten yksityisten kuvien, videoiden tai viestien jakamista ilman heidän suostumustaan, ilkeitä ja nöyryyttäviä viestejä, loukkaavaa ja uhkaavaa kieltä, seksuaalista häirintää ja väärää sisältöä, ja 64 prosenttia vastaajista ilmoitti tuntevansa jonkun, joka on joutunut kokemaan tällaista hyväksikäyttöä;
P9_TA(2021)0439

Puolan oikeusvaltiokriisi ja EU:n oikeuden ensisijaisuus

Euroopan parlamentin päätöslauselma 21. lokakuuta 2021 Puolan oikeusvaltiokriisistä ja EU:n oikeuden ensisijaisuudesta (2021/2935(RSP))

(2022/C 184/11)

Euroopan parlamentti, joka

panee merkille, että myös Euroopan hallintotuomareiden yhdistys on katsonut, että laittoman ”perustuslakituomioistuimen” ratkaisu on selvästi vastoin perustavaa periaatetta EU:n oikeuden ensisijaisuudesta (15) ;

pitää valitettavana, että aloitteen, jolla kyseenalaistetaan EU:n oikeuden ensisijaisuus kansalliseen lainsäädäntöön nähden, teki Puolan nykyinen pääministeri, joka näin jatkaa oikeuslaitoksen käyttämistä poliittisen agendansa toteuttamisen välineenä; pitää tätä aloitetta valitettavana, sillä se on yksipuolinen päätös kyseenalaistaa EU:n oikeudellinen kehys ja sen noudattaminen Puolassa; muistuttaa, että Puolan tasavallan liittyminen EU:hun tapahtui ratifioimalla liittymissopimus, kun Puolan kansakunta oli kansanäänestyksessä antanut sille hyväksyntänsä; muistuttaa lisäksi, että Puolan tasavalta on vapaaehtoisesti sitoutunut noudattamaan perussopimusten määräyksiä ja unionin tuomioistuimen oikeuskäytäntöä; tuomitsee oikeuslaitoksen käytön poliittisiin tarkoituksiin ja kehottaa Puolan viranomaisia lopettamaan toimeenpano- ja lainsäädäntövallan mielivaltaisen käyttämisen vallan kolmijaon ja oikeusvaltion heikentämiseen;

9.

muistuttaa, että EU:n perussopimuksia ei voida muuttaa kansallisen tuomioistuimen päätöksellä ja että Puolan perustuslain 91 pykälässä todetaan, että ratifioitu kansainvälinen sopimus on osa kansallista oikeusjärjestystä, että sitä on sovellettava suoraan ja että sen määräykset ovat ensisijaisia lainvalintatapauksissa; on erittäin huolissaan siitä, että Puolan ”perustuslakituomioistuin” on muutettu perustuslain tehokkaasta valvojasta viranomaisten laittoman toiminnan laillistamisvälineeksi; muistuttaa, että unionin tuomioistuimen ratkaisut eivät heikennä jäsenvaltioiden oikeutta tehdä organisaatiomuutoksia oikeuslaitoksessaan;
—

ottaa huomioon 9. lokakuuta 2015 julkaistun tutkimuksensa ”The protection role of the Committee on Petitions in the context of the implementation of the UN Convention on the Rights of Persons with Disabilities” ja sen päivitykset vuosilta 2016, 2017 ja 2018,
—

ottaa huomioon Amnesty Internationalin 10. elokuuta 2021 päivätyn raportin ”’I don’t know if they realised I was a person’: Rape and other sexual violence in the conflict in Tigray, Ethiopia”,
—

ottaa huomioon 26. huhtikuuta 2018 julkaistun tutkimuksensa ”Targeted sanctions against individuals on grounds of grave human rights violations – impact, trends and prospects at EU level”,
51.

palauttaa mieliin, että on tärkeää ottaa asiaankuuluvat kansalliset, alueelliset ja paikalliset sidosryhmät, kuten ilmastoasiantuntijat, ammattiliitot, kansalaisyhteiskunnan toimijat, liike-elämän edustajat, pk-yritykset ja tiedeyhteisö mukaan investointien vaikutusten arviointiin muun muassa avoimen viestinnän avulla ja että on tärkeää arvioida niiden ihmisten tarpeita ja odotuksia, joihin hanke vaikuttaa; korostaa, että kuulemisiin on otettava mukaan kaikki asiasta kiinnostuneet yhteisöt, haavoittuvilla ryhmillä on oltava mahdollisuus osallistua, kuulemisten on oltava sidosryhmien erityistarpeiden mukaan suunniteltuja ja niiden on jatkuttava hankkeen koko elinkaaren ajan; kehottaa noudattamaan periaatetta, jonka mukaan kaikki asianomaiset yhteisöt (alkuperäväestön lisäksi) antavat vapaan ja tietoon perustuvan ennakkosuostumuksen, kun on kyse maahan ja luonnonvaroihin perustuvista investoinneista; pyytää EIP:tä raportoimaan edellä mainittujen periaatteiden täytäntöönpanosta; pitää myönteisenä, että EIP on kuullut sidosryhmiä tietyistä politiikoista EIP-ryhmän avoimuuspolitiikan 7.10 ja 7.11 artiklan mukaisesti;
—

ottaa huomioon komission tieteellis-teknis-taloudellisen kalastuskomitean 11. joulukuuta 2020 antaman kertomuksen ”Assessment of balance indicators for key fleet partss and review of national reports on Member effort to achieving maritime capacity and fishing opportunities”,
—

ottaa huomioon 24. syyskuuta 2020 annetun komission ehdotuksen Euroopan parlamentin ja neuvoston asetukseksi finanssialan digitaalisesta häiriönsietokyvystä ja asetusten (EY) N:o 1060/2009, (EU) N:o 648/2012, (EU) N:o 600/2014 ja (EU) N:o 909/2014 muuttamisesta (COM(2020)0595),
O.

ottaa huomioon, että Haitissa on viime vuosina on usein esiintynyt laajamittaista liikehdintää korkeita elinkustannuksia, autoritarismia ja korruptiota vastaan; ottaa huomioon, että meneillään oleva poliittinen kriisi liittyy kaikkien sosiaalisten, taloudellisten, turvallisuus- ja ihmisoikeusindikaattorien heikkenemiseen ja on suhteessa siihen; ottaa huomioon, että köyhyys on lisääntynyt ja jo vähäinen perussosiaalipalvelujen saatavuus on vähentynyt entisestään ja että kahden vuoden aikana puutteellinen elintarviketurva on lähes kaksinkertaistunut, mikä vaikuttaa nyt miljooniin haitilaisiin; toteaa, että Haiti on Amerikan ainoa vähiten kehittynyt maa; ottaa huomioon, että Yhdistyneiden kansakuntien kehitysohjelman (UNDP) vuoden 2019 inhimillisen kehityksen indeksissä sijalla 170 oleva Haiti tarvitsee jatkuvasti humanitaarista apua ja kehitysapua ja on edelleen Amerikan köyhin maa ja yksi maailman köyhimmistä valtioista ja että 59 prosenttia väestöstä elää kansallisen köyhyysrajan alapuolella; ottaa huomioon, että hallituksen korruptio on laajalle levinnyttä ja että Transparency Internationalin vuoden 2018 korruptioindeksissä Haiti oli 161. sijalla 180 tutkitusta valtiosta;
F.

toteaa, että Intialla on vahva ja kasvava talous; ottaa huomioon, että EU on Intian tärkein kauppakumppani, kun taas Intia on EU:n yhdeksänneksi suurin kauppakumppani; toteaa, että Intian valtameri on laaja alue, jolla on strategista merkitystä maailmanlaajuiselle kaupalle ja joka on niin EU:lle kuin Intialle taloudellisesti ja strategisesti keskeisessä asemassa; ottaa huomioon, että EU:lla ja Intialla on Intian ja Tyynenmeren alueella merkittäviä yhteisiä etuja, joissa on keskeistä sen säilyttäminen oikeudenmukaisen kilpailun, katkeamattomien meriyhteyksien sekä vakauden ja turvallisuuden alueena;
I.

toteaa, että oikeudenkäyntien lykkääminen on ollut yhdistävä tekijä useissa tapauksissa, joissa henkilöitä syytetään ”jumalanpilkasta”, ja tuomareiden on usein epäilty käyttävän tällaista taktiikkaa siksi, että he eivät ole halunneet antaa vapauttavaa tuomiota; ottaa huomioon, että Pakistanin rikosoikeusjärjestelmässä työskenteleviä henkilöitä, kuten asianajajia, poliiseja, syyttäjiä ja tuomareita, estetään usein hoitamasta tehtäviään tehokkaasti, puolueettomasti ja ilman pelkoa; ottaa huomioon, että todistajien ja uhrien perheiden on täytynyt piiloutua kostotoimien pelossa;
13.

korostaa, että vuoden 2020 ennennäkemätön talouden taantuma ja pandemian johdosta toteutetut toimenpiteet nostavat EU:n velan suhteessa BKT:hen uuteen huippuun, joka on noin 93,9 prosenttia (euroalueella 101,7 prosenttia) vuonna 2020 ja vielä enemmän eli noin 94,6 prosenttia (euroalueella 102,3 prosenttia) vuonna 2021; korostaa, että epävarmuus on edelleen suurta ja että talousnäkymät riippuvat suuresti siitä, miten nopeasti pandemia voidaan nujertaa; ymmärtää lisäksi, että tällaiset velkatasot ovat kestäviä, jos talouskasvu on riittävää; korostaa valtionvelan pitkän aikavälin kestävyyden merkitystä; pitää valitettavana, että monet jäsenvaltiot ovat ajautuneet nykyiseen kriisiin tilanteessa, jossa niiden julkisen talouden tilanne on heikko, mitä pandemia edelleen pahentaa;
E.

ottaa huomioon, että matkailu- ja liikenneala on yksi eniten covid-19-kriisistä kärsineistä aloista; ottaa huomioon, että EU:ssa on uhattuna vähintään kuusi miljoonaa työpaikkaa ja että tämä koskee esimerkiksi kausityöntekijöitä ja haavoittuvassa asemassa olevia työntekijöitä; ottaa huomioon, että pandemian johdosta käyttöön otetut matkustusrajoitukset vaikuttavat edelleen voimakkaasti maailmanlaajuiseen ja eurooppalaiseen matkailuun ja että YK:n Maailman matkailujärjestön (UNWTO) viimeisimpien tietojen mukaan kansainväliset matkailijamäärät vähenivät 70 prosenttia vuoden 2020 aikana; ottaa huomioon, että komissio tunnisti Next Generation EU -välineen puitteissa matkailun ekosysteemissä 161 miljardin euron perusinvestointitarpeen, joka on 22 prosenttia EU:n kokonaisinvestointivajeesta; ottaa huomioon, että covid-19-kriisi on vaikuttanut merkittävästi kaikkiin matkustusmuotoihin, erityisesti lentoyhteyksiin, ja vähentänyt lentoliikennepalveluita, mikä on joissakin tapauksissa johtanut reittien menetyksiin; ottaa huomioon, että tämä on vaikuttanut erityisesti EU:n syrjäisimpiin alueisiin ja saarialueisiin, joille saavutettavuus ja yhteydet ovat ratkaisevan tärkeitä; ottaa huomioon, että covid-19-kriisi on jättänyt miljoonat matkustajat ja kuluttajat oikeuksiaan koskevaan epävarmuuteen ja että tähän liittyy usein monimutkaisia ja usein täyttämättömiä korvausvaatimuksia; toteaa, että kuluttajien luottamuksen palauttaminen on keskeistä alan tulevaisuuden kannalta;
P.

ottaa huomioon, että konfliktin seurauksena lähes 7 miljoonasta ihmisestä on tullut pakolaisia ja Syyriassa on yli 13 miljoonaa humanitaarisesta avusta riippuvaista ihmistä, joista 6 miljoonaa on naisia ja lapsia, ja 6,8 miljoonaa ihmistä on joutunut siirtymään maan sisäisesti ja yli 3 miljoonaa ihmistä asuu piiritetyillä ja vaikeapääsyisillä alueilla; ottaa huomioon, että humanitaariset tarpeet ovat lisääntyneet Syyriassa viidenneksellä pelkästään viime vuonna ja että elintarvikkeiden saannin epävarmuudesta kärsivien syyrialaisten määrä on noussut 4,5 miljoonalla ja 90 prosenttia elää köyhyysrajan alapuolella; ottaa huomioon, että humanitaarisen avun saaminen kaikille sitä tarvitseville on edelleen elintärkeää kysymys ja että 40 prosenttia Syyrian väestöstä asuu muilla kuin hallituksen hallinnassa olevilla alueilla; ottaa huomioon, että väestön yleisen terveydenhuollon lisäksi covid-19-pandemia on osoittanut, että pääsy rajan yli Syyrian luoteis- ja koillisosiin on edelleen ratkaisevan tärkeää; ottaa huomioon, että talvi ja sitä seuranneet tulvat, jotka koettelivat noin 121 000:ta ihmistä 304:llä maansisäisiä pakolaisia vastaanottavalla leirillä Luoteis-Syyriassa, aiheuttivat lisävaikeuksia jo aiemmin erittäin haavoittuvassa asemassa olevalle väestölle; ottaa huomioon, että Syyrian hallitus on edelleen rajoittanut voimakkaasti humanitaarisen avun toimittamista hallituksen hallussa oleville Syyrian alueille ja muualle Syyriaan;
—

ottaa huomioon oikeuslaitoksen toimivuutta tarkastelevan Euroopan neuvoston työryhmän (CEPEJ-GT-QUAL) joulukuussa 2018 hyväksymän asiakirjan eettisistä periaatteista tekoälyn käytössä oikeusjärjestelmissä ”European ethical Charter on the use of Artificial Intelligence in judicial systems and their environment”,
—

ottaa huomioon humanitaarisesta avusta 20. kesäkuuta 1996 annetun neuvoston asetuksen (EY) N:o 1257/96 (24), jota on muutettu asetuksella (EY) N:o 1882/2003 (25), asetuksella (EY) N:o 219/2009 (26) ja asetuksella (EU) 2019/1243 (27),
P.

ottaa huomioon, että oikeudet ajatuksen- ja sananvapauteen, yhdistymisvapauteen ja rauhanomaiseen kokoontumisvapauteen on kirjattu Venäjän federaation perustuslakiin; ottaa huomioon, että Venäjän federaatio on allekirjoittanut ihmisoikeuksien yleismaailmallisen julistuksen ja Euroopan ihmisoikeussopimuksen ja se on myös Euroopan neuvoston jäsen ja että se on siksi sitoutunut noudattamaan oikeusvaltiota, ihmisoikeuksia ja perusvapauksia koskevia kansainvälisiä normeja ja periaatteita;
20.

viittaa tutkimukseen rajatylittävästä ydinturvallisuudesta, vastuusta ja yhteistyöstä Euroopan unionissa (”Cross-border nuclear safety, liability and cooperation in the European Union”) sekä tutkimukseen hormonaalisista haitta-aineista (”Endocrine Disruptors: From Scientific Evidence to Human Health Protection”), jotka vetoomusvaliokunta tilasi jatkotoimena lukuisiin vetoomuksiin näistä asioista ja jotka esiteltiin sen kokouksissa 20. helmikuuta 2019 ja 2. huhtikuuta 2019; pitää valitettavana, että ympäristösääntöjä ei aina panna asianmukaisesti täytäntöön jäsenvaltioissa, kuten lukuisissa vetoomuksissa on kuvattu; korostaa, että on tärkeää täyttää EU:n kansalaisten ympäristönsuojelua koskevat odotukset, ja kehottaa siksi komissiota yhdessä jäsenvaltioiden kanssa varmistamaan EU:n lainsäädännön asianmukaisen täytäntöönpanon tällä alalla; on vakuuttunut siitä, että komission on tehostettava toimiaan sen varmistamiseksi, että jäsenvaltioiden tekemät ympäristöarvioinnit perustuvat tarkkoihin ja kattaviin analyyseihin täysin EU:n lainsäädäntöä noudattaen, kun kyseessä on sellaisten infrastruktuurihankkeiden hyväksyminen, joiden osalta vetoomuksen esittäjät ovat tuoneet esiin vakavia riskejä ihmisten terveydelle ja ympäristölle;
B.

toteaa, että covid-19-pandemia on vaatinut tuhansia ihmishenkiä Euroopassa ja maailmassa ja johtanut ennennäkemättömään kriisiin, jolla on tuhoisia seurauksia ihmisille, työntekijöille ja yrityksille, minkä vuoksi sen johdosta on toteutettava ennennäkemättömiä toimia, erityisesti pandemian toisen aallon jälkeen ja kunnes se on tosiasiallisesti ohi;
—

ottaa huomioon parlamentin kansalaisoikeuksien sekä perussopimus-, työjärjestys- ja toimielinasioiden politiikkayksikön 28. helmikuuta 2019 julkaiseman selvityksen disinformaation ja propagandan vaikutuksesta oikeusvaltioperiaatteen noudattamiseen EU:ssa ja jäsenvaltioissa ”Disinformation and propaganda – impact on the functioning of the rule of law in the EU and its Member States”,
N.

ottaa huomioon, että romaneihin kohdistuu syrjintää nuorisotakuun kaltaisissa työllisyysaloitteissa ja että julkisilla työvoimapalveluilla ei useinkaan ole valmiuksia tavoittaa heitä tai soveltaa välillisiä syrjimättömyyskäytäntöjä; toteaa, että vuonna 2015 20–64-vuotiaista romaneista 43 prosentilla oli palkallinen työsuhde, mikä on selvästi alle EU:n 70 prosentin keskiarvon, ja toteaa, että nuorten tilanne on huomattavasti huonompi, sillä 63 prosenttia 16–24-vuotiaista romaneista ei ole työssä tai opiskele, kun EU:n keskiarvo on 12 prosenttia, ja toteaa, että tulokset osoittavat huomattavan sukupuolten välisen kuilun, sillä 72 prosenttia nuorista romanitaustaisista naisista ei ole työssä tai opiskele, kun taas vastaava luku nuorilla romanimiehillä on 55 prosenttia; ottaa huomioon, että 43 prosenttia romanimiehistä ja 22 prosenttia romaninaisista tekee jonkinlaista palkkatyötä; ottaa huomioon, että Euroopan sosiaalisten oikeuksien pilarin hyväksyminen on tuonut esiin kaikkien perusoikeuden työhön ja sosiaalisten oikeuksien vahvistamisen, mikä on vaikuttanut myönteisesti syrjäytyneisiin ryhmiin, kuten romaniväestöön, kuuluvien ihmisten elämään; ottaa huomioon, että tämä tilanne pakottaa monet äärimmäisen köyhyyden rajalla elävät romanit ottamaan vastaan työpaikkoja, joiden palkka on huomattavasti alle vähimmäispalkan, ja että toiset joutuvat selviytymään epävirallisten toimien avulla, kuten metalliromun tai muovipullojen keräämisellä, mikä lisää merkittävästi näihin ihmisiin kohdistuvan hyväksikäytön mahdollisuuksia;
M.

toteaa, että parlamentti on painottanut vuonna 2015 tarvetta sisällyttää sukupuolinäkökulma EU:n kansainväliseen kauppapolitiikkaan (10) ja vaatinut vuonna 2018 tasa-arvokysymysten sisällyttämistä kauppasopimuksiin (11); toteaa, että 36 miljoonaa työpaikkaa EU:ssa on riippuvaisia EU:n ulkopuolelle suuntautuvasta viennistä ja että näistä 13,7 miljoonaa on naisten työpaikkoja; toteaa, että naiset ovat laajasti aliedustettuina EU:n ulkopuolisessa kaupassa maatalouden ja teollisuuden aloilla; toteaa, että vain yksi viidestä EU:n vientiyrityksestä on naisen johtama (eli omistaja tai johtaja on nainen) ja että naisten osuus koko vientisektorin työvoimasta on 30 prosenttia tai vähemmän;
32.

panee merkille, että Yhdistynyt kuningaskunta on päättänyt perustaa tulevan talous- ja kauppakumppanuutensa EU:n kanssa laaja-alaiseen vapaakauppasopimukseen, kuten asiaa koskevassa maan hallituksen 27. helmikuuta 2020 julkistamassa asiakirjassa ”The Future Relationship with the EU – the UK’s Approach to Negotiations” todetaan; korostaa, että parlamentti tukee EU:n rakentavasti käymiä neuvotteluja tasapainoisesta, kunnianhimoisesta ja kattavasta vapaakauppasopimuksesta Yhdistyneen kuningaskunnan kanssa mutta vapaakauppasopimus ei luonteensa vuoksi koskaan vastaa kitkatonta kauppaa; on yhtä mieltä 27 jäsenvaltion yhteisesti hyväksymissä neuvotteluohjeissa vahvistetusta kannasta, jonka mukaan EU:n hyväksymän vapaakauppasopimuksen soveltamisala ja tavoitteet edellyttävät, että Yhdistynyt kuningaskunta hyväksyy tasapuolisiin toimintaedellytyksiin liittyvät kattavat, sitovat ja täytäntöönpanokelpoiset määräykset, ja niiden on oltava tähän suoraan sidoksissa, kun otetaan huomioon maan koko, maantieteellinen läheisyys, keskinäinen taloudellinen riippuvuus ja taloudelliset yhteydet sekä markkinoiden yhdentyneisyys; toteaa, että edellytyksenä on myös, että kiinteänä osana kumppanuutta tehdään kahdenvälinen kalastussopimus; vahvistaa, että EU:n ja Yhdistyneen kuningaskunnan välillä ei voida tehdä kauppasopimusta, jos siihen ei sisälly ennen siirtymäkauden loppua hyväksyttävää kattavaa, kestävää ja tasapainoista pitkän aikavälin kalastussopimusta, jonka avulla jatketaan nykyisenkaltaista oikeutta päästä vesialueille, hyödyntää resursseja ja päästä markkinoille parhaissa mahdollisissa olosuhteissa yhteisen kalastuspolitiikan (YKP) periaatteiden mukaisesti;
—

ottaa huomioon Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta 17. huhtikuuta 2013 annetun Euroopan parlamentin ja neuvoston asetuksen (EU) N:o 347/2013 (4),
G.

ottaa huomioon, että eri puolilla maailmaa arviolta 152 miljoonaa 5–17-vuotiasta tyttöä ja poikaa osallistuu lapsityöhön (12) ja että työssäkäyviä lapsia on eniten vähiten kehittyneissä maissa; ottaa huomion, että lapsityön uhreja on eniten Afrikassa (72,1 miljoonaa lasta) sekä Aasian ja Tyynenmeren alueen maissa (62,1 miljoonaa lasta); ottaa huomioon, että maatalous, palveluala ja teollisuus, mukaan lukien kaivosteollisuus, ovat ne kolme alaa, joilla lapsityötä esiintyy eniten; ottaa huomioon, että vaikka lapsityövoiman käytön vähentämisessä on edistytty jonkin verran, ILO:n arvion mukaan edistyminen on niin hidasta, että vuonna 2025 lapsityötä tekeviä poikia ja tyttöjä on edelleenkin 121 miljoonaa;
18.

palauttaa mieliin perussopimuksen määräykset, joiden mukaan EU:n talousarvion tulojen ja menojen on oltava tasapainossa ja toimielinten on varmistettava, että käytettävissä on varoja, joiden avulla unioni voi täyttää oikeudelliset velvoitteensa kolmansia osapuolia kohtaan; kehottaa tässä yhteydessä kohtelemaan elvytysjoukkovelkakirjoja talousarviossa taloudellisesti terveellä tavalla, joka vastaa jokaisen julkisen viranomaisen, myös jäsenvaltioissa toimivien, normaalia kirjanpitotapaa; ehdottaa, että sen sijaan, että koko jäljellä oleva määrä sisällytettäisiin vuotuiseen talousarvioon, ainoastaan kunakin vuonna erääntyvät maksut olisi katettava omien varojen enimmäismäärän alaisen toimintavaran puitteissa, samalla kun säilytetään täysi avoimuus maksamatta olevien korkojen ja pääoman takaisinmaksujen osalta ja ottaen huomioon, että takaisinmaksusuunnitelma on tästä huolimatta välttämätön;
F.

ottaa huomioon, että Nigerian väestössä, joka on Afrikan suurin, on lähes yhtä paljon muslimeja ja kristittyjä; ottaa huomioon, että maan kristitty yhteisö on alueen suurin, sillä Pohjois-Nigeriassa asuu lähes 30 miljoonaa kristittyä; ottaa huomioon, että valtaosin islaminuskoisen pohjoisen ja kristityn etelän välillä kautta aikojen vallinnut vihamielisyys on voimistunut dramaattisesti radikaalin islamismin leviämisen myötä;